《复游浯溪》
唐代·元友让

昔到才三岁，今来鬓已苍。剥苔看篆字，薙草觅书堂。

引客登台看，呼童扫树旁。石渠疏拥水，门径劚丛篁。

田地潜更主，林园尽废荒。悲凉问耆耋，疆界指垂杨。

作者简介：元友让（767—?），号浯溪山客，汝州鲁山(今河南鲁山)人，郡望河南(今河南洛阳)。元结季子。宪宗元和中任宝鼎尉。十三年(818)摄道州长史，路出永州祁阳浯溪，以资请祁阳令豆卢氏修复其父旧居。敬宗宝历元年(825)闲居浯溪。事迹见韦词《修浯溪记》、《金石萃编》卷一〇八。《全唐诗》存诗1首。